Den 1. februar 2019 slapp gruppen singelen "Walking" som en takk til fansen. Sangen var ment som en trøst til fansen da det eldste medlemmet, N, skulle starte sin obligatoriske militære tjenesteplikt allerede i mars det samme året. Den 24. mai 2019 annonserte Jellyfish at Leo, Ken, Hongbin og Hyuk hadde fornyet sine kontrakter med selskaper, mens Ravi hadde valgt å ikke fornye fordi han ville opprette sitt eget selskap, men skulle fortsatt være et medlem av gruppen. Den 19. september slapp VIXX singelen Parallel og framførte den for første gang på sin konsert med samme navn en uke senere.